Pogdoldunol (Sirenia)

Pogdoldunol (Sirenia) tir tan moukolaf veem ( Mammalia pula ). Gan Illiger bak 1811 taneon zo pimtayar.

 Pulara 
Bat veem vas pogdol is wekixol ruldar. Tid werdtoraf is lavafamaf moukol.

 Irubaxo 
Wekixol koe Ahmar bira is India welfa is poke bira lente Australia soblir, solve pogdol koe lodidulaf lavok ke Atlantika welfa grocelon ice amerikafa is afrikafa krimta nelkon tigir.

 Kira 
Pogdoldunol va abrotcafo is akintafo alto is abduef inieem kalvekaf gu pujera vols radimef beweem sodir. Va oblakaf fodimizeem somedir, ise va anamkaf pezay is itameem nendan gan aptaf bewot sodir. Tid zegodaf is gempaf is viaf sulem, dem axaf pesteem.

 Nazbalkera 
Dunol ke bat veem va tanoy oc tandeon anton sonazbar. Oc remi mon san-toloy aksat zo vanvrodar.

 Malestura 
Pogdoldunol ta aneyara va zae ke lavruxa titsuyon gipuje, i va ruxa disa va bebaf lavagul vas buokap.

 Vexala dem yaseem 
Sedme Mammal Species of the World (siatos ke 2005), bat veem vas 2 yasa ruldar :
 Wekixol (Dugongidae) (Gray, 1821)
 Pogdol (Trichechidae) (Gill, 1872)

 Pulasa vuestexa is xantaza 
 (en) vuest- : Mammal Species of the World (v- 3, 2005) : SIRENIA (Illiger, 1811)
 (en) vuest- : CITES : SIRENIA
 (en) vuest- : UICN : veem SIRENIA (Illiger, 1811)
 (en, fr) vuest- : ITIS : SIRENIA (Illiger, 1811)
 (en) vuest- : Tree of Life Web Project : SIRENIA
 (en) vuest- : Catalogue of Life : SIRENIA (Illiger, 1811)
 (en) vuest- : Paleobiology Database : SIRENIA (Illiger, 1811)
 (en) vuest- : Animal Diversity Web : SIRENIA
 (en) vuest- : NCBI : SIRENIA
 Ara vuestexa 
 Pogdoldunol (Sirenia) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)

Pogdoldunol (Sirenia)
Pogdoldunol (Sirenia)
Pogdoldunol (Sirenia)